Prózdne bydlenja rěkaja za bydlenjotwarsku towaršnosć tež prózdne kasy
Rakecy (JK/SN). Hižo wjacore lěta bědźi so Rakečanska gmejna z jednym ze swojich swójskich zawodow – bydlenjotwarskej towaršnosću – napjateho financneho połoženja dla. Lěta hižo ličba přenajatych a wužiwanych bydlenjow woteběra a tak pobrachuja towaršnosći docho- dy, štož so skónčnje w bilancy wotbłyšćuje. Prózdne bydlenja dyrbja přiwšěm wobhospodarjene a za potencielnych wotnajerjow přihotowane być. To zawinuje kóšty, kiž njemóže towaršnosć zwjesć resp. kotrež z dochodami hnydom zaso wurunaja a tak scyła k tomu njepřinošuja, kapital towaršnosće rozmnožić. Za prózdne bydlenje drje njetrjebaja telko wudać, to pak njedosaha minus pomjeńšić. Loni z bankami dojednane rozrisanje, płaćić mjenje danje abo znižić dawk, so jenož na papjerje wuskutkuje a towaršnosći woprawdźe njepomha.
pol_Latn szl_Latn